২০১৪ ভারত মহিলা ক্রিকেট দলের ইংল্যান্ড সফর
ভারত মহিলা দল ২০১৪ মৌসুমের ৯-২৫ আগস্ট, ২০১৪ তারিখ পর্যন্ত মহিলাদের আন্তর্জাতিক ক্রিকেটে ইংল্যান্ড সফর করে। সফরে দলটি একমাত্র টেস্টে স্বাগতিক ইংল্যান্ড মহিলা দলকে পরাজিত করে। ২০০৬ সালের পর এটিই তাদের প্রথম টেস্ট খেলায় অংশগ্রহণ। সর্বোপরি ইংল্যান্ড দলের বিপক্ষে ভারত দলের দ্বিতীয় বিজয়। এছাড়াও, তিনটি ওডিআইয়ের সিরিজে ইংল্যান্ড দল ২-০ ব্যবধানে ভারত দলকে পরাজিত করে। তন্মধ্যে তৃতীয় ওডিআইটি পরিত্যক্ত হয়।